Gusaling Halimaw

Ang Gusaling Halimaw o Monster Building ay isang pangkat ng limang konektadong gusali sa King's Road, Quarry Bay, Hong Kong. Isa itong sikat na lokasyon para sa pagkuha ng mga litrato at naging inspirasyon para sa ilang mga lokasyong pampelikula. Mayroong 2,243 yunit sa limang bloke na may taas na 18 palapag. Sa kasalukuyan, 10,000 katao ang nakatira sa kompleks.

 Kasaysayan at katangian 
Orihinal na itinayo ang pabahay noong d. 1960 at at pinangalanang Parker Estate (百嘉新邨; sa pagtukoy sa Bundok Parker, sa timog ng ari-arian) at kalaunan ay naibenta. Noong 1972, hinati ang gusaling pabahay sa limang bloke: ang Fook Cheong Building (福昌樓), ang Montane Mansion (海山樓), ang Oceanic Mansion (海景樓), ang Yick Cheong Building (益昌大廈), at ang Yick Fat Building (益發大廈). May mga tindahan sa kalye sa harap ng gusa-gusali. Ang pinakamalaking gusali ay ang Oceanic Mansion na may 18 palapag. Siksik na siksik ito dahil isa itong pinagsama-samang gusali.

 Kulturang popular 
Isang pribadong ari-arian ang lokasyon na pumatok sa mga turista at lokal matapos magbayral ang isang litrato nito na kinuha ni Romain Jacquet-Lagrèze noong 2013. Ang litrato ng pabahay ay naging pabalat ng kanyang libro ng larawan 'Vertical Horizon' ("Patayong Abot-tanaw"). Naging napakapopular itong lugar anupat naglagay ang mga residente ng mga palatandaan para sa mga bisita na maging magalang. Naging inspirasyon itong lokasyon sa mga pelikula tulad ng Transformers: Age of Extinction at Ghost in the Shell at sa mga bidyong pangmusika tulad ng  "Labyrinth" ni Mondo Grosso at Hikari Mitsushima at "Cave Me In" ni Gallant at Eric Nam.

Mga sanggunian

Kategorya:Mga artikulong naglalaman ng teksto sa wikang Tsino
Kategorya:Infobox mapframe without OSM relation ID on Wikidata
Kategorya:Hong Kong